רחל ליאל

רחל ליאל (נולדה באוגוסט 1950) היא נשיאת הקרן החדשה לישראל המשמשת בתפקיד זה החל מ-2023. בעבר שימשה מנכ"לית הקרן החדשה לישראל בישראל (נובמבר 2009 עד יולי 2017), והייתה יושבת ראש הנהלת האגודה לזכויות האזרח בישראל.

ביוגרפיה

ליאל בעלת תואר שני בסוציולוגיה, אנתרופולוגיה ועבודה סוציאלית. שימשה סגנית מנהלת האגף לשירותי שיקום במשרד העבודה והרווחה ועבדה בניתוח מדיניות במחלקה למדיניות חברתית של משרד ראש הממשלה. ב-1998 החליפה את שרי ריבקין בתפקיד מנכ"לית שתיל מיסודה של הקרן החדשה לישראל, המספקת שירותי תמיכה וייעוץ לעמותות הנתמכות על ידי הקרן. ביום העצמאות 2006 נטלה ליאל חלק בטקס הדלקת משואות אלטרנטיבי של תנועת "יש גבול". ב-2009 נבחרה למנכ"ל הקרן החדשה לישראל במקומו של אליעזר יערי. כיהנה כחברת הנהלת אג'נדה - מרכז ישראלי לאסטרטגיה תקשורתית. היום משמשת כיושבת ראש האגודה לזכויות האזרח וחברת הנהלת הקרן החדשה לישראל. ליאל הופיעה ברשימת 40 הנשים המשפיעות בישראל של עיתון "הארץ" בשנת 2007, וכן ברשימות דומות של TheMarker וגלובס.

ליאל שכלה את בעלה הראשון, , במלחמת יום הכיפורים. ב-1977 נישאה לאלון ליאל. ילדיה הם אשת התקשורת דפנה ליאל, הסופרת קרן ליאל אשרי ומחבר הספר "להבת הפלדה" אורי ליאל.

קישורים חיצוניים
 רחל ליאל, באתר "הקרן החדשה לישראל" 
 רחל ליאל, נבחרה לשמש כמנכ"לית הקרן החדשה לישראל, באתר "הקרן החדשה לישראל"
 ריאיון עם מנכ"לית הקרן רחל ליאל, ידיעות אחרונות, מוסף שבת, 23 באפריל 2010 (באתר הקרן)
 רחל ליאל – על הרווחים מתמלוגי הגז, באתר הטלוויזיה החברתית, 31 באוגוסט 2010

הערות שוליים

מנכ"ליות ישראליות
מנהלות ישראליות
סגל הקרן החדשה לישראל
פעילי האגודה לזכויות האזרח
פעילות האגודה לזכויות האזרח
ראשי האגודה לזכויות האזרח
מנכ"לים ישראלים
בוגרות תיכון כצנלסון
בוגרי תיכון כצנלסון
ישראליות שנולדו ב-1950
ישראלים שנולדו ב-1950